# Šesťnôžky

|  |
| --- |
| Šesťnôžky |
|  |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | živočíchy (Animalia) |
| **Vývojový stupeň** | epitelovce (Eumetazoa) |
| **Skupina** | dvojstranovce (Bilateralia) |
| **Vývojová vetva** | prvoústovce (Protostomia) |
| **Skupina** | špirálovce (Spiralia) |
| **Línia** | zvliekavce (Ecdysozoa) |
| **Nadkmeň (superphylum)** | Panarthropoda |
| **Kmeň (phylum)** | článkonožce (Arthropoda) |
| **Oddelenie** | hryzadlovce (Mandibulata) |
| **Podkmeň (subphylum)** | **šesťnôžky** (Hexapoda) |
 |
| Vedecký názov |
| *Hexapoda* Latreille, 1802 |
| Synonymá |
| šesťnožce, hmyz, šesťnohé článkonožce |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Šesťnôžky** (iné názvy: **šesťnožce**, **hmyz** [v širšom zmysle], zriedkavo: **šesťnohé článkonožce**, mimo taxonómie aj: **insekty**; lat. *Hexapoda*, *Insecta* [sensu lato]) sú taxón (obyčajne podkmeň či nadtrieda) hryzadlovcov, resp. článkonožcov.

## Charakteristika

Pozi aj charakteristiku v článku článkonožce.

Od Myriapoda sa šešťnôžky líšia vždy jasne oddelenou hruďou, ktorá sa skladá z troch somitov: predohruď (protothorax), stredohruď (mesothorax) a zadohruď (metathorax). Každý hrudný somit má 1 pár jednovetvových, primárne kráčavých nôh, a okrem toho sú (u Pterygota) na stredohrudi a zadohrudi vyvinuté krídla. Na hlave sú zložené oči, ktoré primárne chýbajú len u nemnohých primitívnych taxónov; na druhej strane, samozrejme, druhotne zanikli u viacerých druhov, žijúcich v hlbokých vrstvách pôdy, v jaskyniach a pod. Hlavové končatiny sú podobne stavané ako u Myriapoda, 2. pár maxíl však zrastá na labium (spodnú peru) a hmatadlá (palpi) oboch maxíl sa už nepodieľajú na spracúvaní a podávaní potravy. Oplodnenie prebieha vždy pomocou penisu, málokedy pomocou spermatofóru (napr. Collembola a Blattodea), len veľmi zriedka modifikovanými končatinami. Vývin veľkej väčšiny druhov je nepriamy, len ojedinele epimérny.

### Entognatha

Jeden zo spôsobov rozdelenia šesťnôžiek (porov. dole systematika) je delenie na Entognatha a Ectognatha. Charakteristiku Ectognatha pozri v článku hmyz. Charakteristika Entognatha je nasledovná: Entognatha je primitívny hmyz malých rozmerov, len výnimočne väčšší ako 10 mm. Ústne končatiny (mandibuly a maxily) sú monokondylné – pripojené k ektoskeletu hlavy jednou kĺbovou plôškou, a sú v pokoji vtiahnuté do hlavovej kapsuly. Pri prijímaní potravy sú ústne orgány vyliačiteľné. Tykadlá majú svaly v každom segmente okrem posledného, a nikdy neobsahujú pedicelový (Johnstonov) orgán. Zložené oči ani krídla nikdy nie sú vyvinuté, a silne sú redukované aj Malphigiho trubice. Exkrečnú funkciu preberá stena čreva, nefrocyty a tukové teleso, v ktorom sa niektoré látky kumulujú. Zdá sa však, že väšia časť metabolitov opúšťa telo pri zvliekaní – v starej kutikule a vo vrstvičke kvapaliny, ktorá ju oddeľuje od tvoriacej sa novej kutikuly, sa pred zvliekaním hromadia mnohé odpadové produkty metabolizmu. To je zrejme jeden z hlavných dôvodov, prečo sa Entognatha zvliekajú i v dospelosti. Ďalším primitívnym znakom je prítomnosť rudimentálnych nôžok na brušku – u Collembola ich modifikáciou vzniká veľmi odvodený a špecializovaný skákací aparát. Entognatha nemajú vytvorené kopulačné orgány. Prenos spermií sa uskutočňuje nepriamo: samce ukladajú v blízkosti samice (alebo aj mimo nej) zhluky spermií, väčšinou vo forme spermatofórov. Samica spermie iba nasaje do pohlavného otvoru. Vývin je anaméria alebo epiméria – nikdy nie je prítomná typická larva.

## Systematika

### Názov Hexapoda

Autorom názvu Hexapoda v tom zmysle, ako je použitý v tomto článku, je Latreille 1802. V 18. a 19. storočí niektoré zdroje názov Hexapoda použili inak - ako označenie rôznych iných (dnes neuznávaných) taxónov, ktoré by dnes tvorili časť Hexapoda v modernom ponímaní (jeden z nich zahŕňal aj larvy roztočov) .

### Názov hmyz

Šešťnôžky (Hexapoda) sa niekedy, najmä staršie, označujú názvom hmyz (Insecta). Inokedy, najmä novšie, názvom hmyz označujeme len ektognáty (Ectognatha) alebo zriedkavejšie len krídlovce (Pterygota) či len taxón Pleomerentoma. Takéto rôzne použitie názvu hmyz sa vyskytovalo už v 19. storočí, nejde teda o nový jav. Pozri aj nižšie (hmyz A, B, C, D) a článok hmyz (rozlišovacia stránka).

### Systém primárne používaný v tejto wikipédii

Podkmeň šesťnôžky (*Hexapoda*):

* trieda chvostoskoky (*Collembola*)
* trieda šutky (*Protura*)
* trieda vidličiarky (*Diplura*) – t.j. vrátane ucholakoviek
* trieda hmyz (*Insecta*/*Ectognatha*)
	+ podtrieda jednokĺbovce (*Archaeognatha*/*Monocondylia*)
	+ podtrieda dvojkĺbovce (*Dicondylia*)
		- infratrieda švehlovce (*Zygentoma*)
		- infratrieda krídlovce (*Pterygota*) - t.j. najmä podenky (Ephemeroptera), vážky (Odonata) a novokrídlatce (Neoptera)

### Systémy najčastejšie používané v literatúre

Vysvetlivky:

* Z nasledujúcich systémov sa dnes používajú systémy 2-5, občas 6 a 7; systémy 1,8,9,10 sú už len tradičné. Pri systémoch 2-5 nie je možné uviesť, ktoré z týchto systémov je v súčasnosti „platný“, pretože vývojové vzťahy šesťnôžiek sú stále sčasti sporné. Dobrý prehľad rôznych systémov uvádza napr. práca Kjer et al. 2016 (Fig. 5, ale aj ostatné obrázky) .
* Znak „/“ oddeľuje úplné synonymá; písmená A, B atď. označujú rôzne významy toho istého názvu
* Zdroje slovenských názvov sú:

Systém 1 (delenie podľa (ne)prítomnosti krídiel, t. j. delenie na Apterygota a Pterygota):

Hmyz (*Insecta*) A/šesťnôžky/šesťnožce (*Hexapoda*) [obyčajne trieda]:

* bezkrídlovce/(?)bezkrídlatce/bezkrídly hmyz/hmyz bezkrídly A (*Apterygota* A) [obyčajne podtrieda]- t. j. *Collembola* + *Protura* + *Diplura* + *Archaeognatha* + *Zygentoma* (slovenské názvy týchto taxónov pozri nižšie)
* krídlovce/krídlatce/krídlatý hmyz/hmyz krídlatý (*Pterygota*) [obyčajne podtrieda] - t.j. všetky ostatné šesťnôžky

Systém 2 (delenie na Ellipura/Parainsecta a Pleomerentoma/Cercophora):

Šesťnôžky/šesťnožce (*Hexapoda*)/ hmyz (*Insecta*) A [obyčajne nadtrieda či podkmeň]:

* hmyzovky A/šutky A (*Ellipura/Parainsecta*) [obyčajne trieda]
	+ chvostoskoky (*Collembola*) [obyčajne rad]
	+ šutky B/hmyzovky B (*Protura*) [obyčajne rad]
* Pleomerentoma/Cercophora/hmyz (*Insecta*) B:
	+ vidličiarky A/vidlochvostky A (*Diplura*) – obyčajne hodnotené ako trieda, ktorá sa delí na dva rady vidličiarkyB /vidlochvostky B /vlastné vidličiarky (*Campodeina/Rhabdura*) a ucholakovky (*Iapygina/Dicellura*), pričom ale tieto rady sú občas alternatívne uvádzané ako dve samostatné triedy nahradzujúce Diplura
	+ hmyz (*Insecta*) C / ektognáty (*Ectognatha*) A [obyčajne trieda] – t.j. *Archaeognatha* + *Zygentoma* + *Pterygota*

Systém 3 (jednoduché delenie na 4 taxóny, z ktorých posledný taxón sú ektognáty):

Šesťnôžky/šesťnožce (*Hexapoda*)/ hmyz (*Insecta*) A [obyčajne podkmeň]:

* chvostoskoky (*Collembola*) [obyčajne trieda]
* šutky B/hmyzovky B (*Protura*) [obyčajne trieda]
* vidličiarky A/vidlochvostky A (*Diplura*) [obyčajne trieda]
* hmyz (*Insecta*) C / ektognáty (*Ectognatha*) A [obyčajne trieda] – t.j. *Archaeognatha* + *Zygentoma* + *Pterygota*

Systém 4 (delenie obsahujúce Nonoculata):

Šesťnôžky/šesťnožce (*Hexapoda*)/ hmyz (*Insecta*) A [obyčajne podkmeň]:

* chvostoskoky (*Collembola*) [obyčajne trieda]
* *Nonoculata* :
	+ šutky B/hmyzovky B (*Protura*) [obyčajne trieda]
	+ vidličiarky A/vidlochvostky A (*Diplura*) [obyčajne trieda]
* hmyz (*Insecta*) C / ektognáty (*Ectognatha*) A [obyčajne trieda] – t.j. *Archaeognatha* + *Zygentoma* + *Pterygota*

Systém 5 (delenie podľa štruktúry ústneho ústrojenstva, t. j. delenie na Entognatha a Ectognatha) :

Šesťnôžky/šesťnožce (*Hexapoda*)/ hmyz (*Insecta*) A [obyčajne podkmeň, nadtrieda či trieda]:

* entognáty (*Entognatha*) A [obyčajne trieda alebo podtrieda]
	+ chvostoskoky (*Collembola*) [obyčajne trieda alebo rad]
	+ šutky B/hmyzovky B (*Protura*) [obyčajne trieda alebo rad]
	+ vidličiarky A/vidlochvostky A (*Diplura*) [obyčajne trieda alebo rad]
* ektognáty A (*Ectognatha* A/*Amyocerata*)/ hmyz (*Insecta*) C [obyčajne trieda alebo podtrieda]
	+ švehly A/šupinušky/šupinavky (*Thysanura* A/*Triplura*)/ektognáty B (*Ectognatha* B) / bezkrídlovce/(?)bezkrídlatce/bezkrídly hmyz/hmyz bezkrídly B (*Apterygota* B) - parafyletický taxón:
		- jednokĺbovce A/bezkrídlovce C/(?)bezkrídlatce C /chvostovky/upínavky (*Archeognatha/Microcoryphia/Monocondylia* A/*Machiloidea/Thysanura* B) [obyčajne trieda, podtrieda alebo rad]
		- švehlovce/vlastné švehly/švehly B/rybenky (*Zygentoma/Thysanura* C/*Lepismoidea/Apterata*) [obyčajne trieda, podtrieda alebo rad]
	+ krídlovce/krídlatce/krídlatý hmyz/hmyz krídlatý (*Pterygota*)/hmyz (*Insecta*) D [obyčajne podtrieda]

Poznámka: V rámci entognátov A môže byť v závislosti od autora uvedené aj zoskupenie *Ellipura*/*Parainsecta* (=*Collembola*+*Protura*) alebo zoskupenie *Nonoculata*  (=*Protura*+*Diplura*), pričom o týchto zoskupeniach pozri inde v tomto článku.

Systém 6 (delenie v ktorom hmyz zahŕňa aj Diplura a v ktorom Entognatha=Diplura):

Šesťnôžky/šesťnožce (*Hexapoda*):

* hmyzovky A/šutky A (*Parainsecta*)
	+ chvostoskoky (*Collembola*)
	+ šutky B/hmyzovky B (*Protura*)
* hmyz (*Insecta*) B
	+ entognáty (*Entognatha*) B- t.j. len vidličiarky A/vidlochvostky A (*Diplura*)
	+ ektognáty (*Ectognatha*) A – t.j. *Archaeognatha* (a *Monura*) + *Thysanura* C (=*Zygentoma*) + *Pterygota*

Systém 7 (delenie na Entognatha, Ectognatha a Pterygota, t.j. delenie v ktorom Ectognatha zahŕňa len švehly v širšom zmysle):

Šesťnôžky/šesťnožce (*Hexapoda*) [trieda]

* entognáty (*Entognatha*) A [podtrieda]
	+ chvostoskoky (*Collembola*) [rad]
	+ šutky B/hmyzovky B (*Protura*) [rad]
	+ vidličiarky A/vidlochvostky A (*Diplura*) [rad]
* ektognáty (*Ectognatha*) B [podtrieda]
	+ jednokĺbovce A/upínavky/bezkrídlovce C /(?)bezkrídlatce C (*Archaeognatha*) [rad]
	+ švehlovce/vlastné švehly/švehly B/rybenky (*Zygentoma*) [rad]
* krídlovce/krídlatce/krídlatý hmyz/hmyz krídlatý (*Pterygota*)/hmyz (*Insecta*) D [podtrieda]

Systém 8 (delenie na Anamerentoma/Protura a Holomerentoma):

Šesťnôžky/šesťnožce (*Hexapoda*)/ hmyz (*Insecta*) A:

* šutky B/hmyzovky B (*Protura*/*Anamerentoma*)
* *Holomerentoma* – parafyletický taxón:
	+ bezkrídlovce/(?)bezkrídlatce/bezkrídly hmyz/hmyz bezkrídly C (*Apterygota* C) -t.j. *Collembola* + *Diplura* + *Archaeognatha* + *Zygentoma*
	+ krídlovce/krídlatce/krídlatý hmyz/hmyz krídlatý (*Pterygota*)

Systém 9 (delenie na Monocondylia v širšom zmysle a Dicondylia):

Šesťnôžky/šesťnožce (*Hexapoda*)/ hmyz (*Insecta*) A:

* jednokĺbovce (*Monocondylia*) B – t. j. *Entognatha* A + *Archaeognatha* (pričom *Archaeognatha* = jednokĺbovce (*Monocondylia*) A ) ;parafyletický taxón
* dvojkĺbovce (*Dicondylia*) – t. j. *Zygentoma* + *Pterygota*

Systém 10 (delenie neobsahujúce taxón Hexapoda):

Ojedinele v starších taxón šesťnôžky (Hexapoda) vôbec neexistuje (t.j. ani pod alternatívnym názvom hmyz (Insecta)) a jeho obsah je uvedený rozdelený na viacero taxónov v rámci taxónu vzdušnicovce (Tracheata). Taxón vzdušnicovce je tvorený tým, čo sa v iných systémoch označuje ako viacnôžky a šesťnôžky :

vzdušnicovce (*Tracheata*) [podkmeň]:

* ... [viaceré triedy]
* chvostoskoky (*Collembola*) [trieda]
* šutky (*Protura*) [trieda]
* vidličiarky (*Diplura*) [trieda]
* hmyz (*Insecta*) C [trieda]

Poznámka: Častejšie však bolo v minulosti delenie obsahujúce tak taxón vzdušnicovce, ako aj taxón šesťnôžky (alebo hmyz A), t. j. delenie, v ktorom vzdušnicovce mali namiesto vyššie uvedených 4 posledných tried (t.j. *Collembola, Protura, Diplura, Insecta* C) triedu či nadtriedu hmyz A či šesťnôžky.

## Referencie

## Iné projekty

Commons* Commons ponúka multimediálne súbory na tému **Šesťnôžky**